Uban sa maong mga limbong, si Ginoong Deedat misulay sa pagpangutana sa krus ug sa pagkabanhaw ni Cristo ug sa iyang ebanghelyo. Gitipon niya ang daghang kritikal nga mga pahayag mahitungod sa teksto sa Biblia, nga gisulat sa liberal nga mga teologo, ug naningkamot nga mapamatud-an uban sa tabang sa mga pamahayag nga bisan ang mga eksperto sa pagtulon-ang Kristiyano dili motoo sa Biblia. Ang makahilo nga mga ataki niining kaaway ni Kristo gipatik ug giapod-apod sa minilyon diha sa Africa, Asya ug uban pang kontinente. Ang iyang mga estudyante nagtrabaho og maayo sa duha na ka mga henerasyon pinaagi sa daghang mga pinulongan ug adunay dakong impluwensya.